Mihiluze

Mihiluze ETB1eko lehiaketa saioa da. Zortzi denboralditan 1.000 ataletik gora emititu dira eta etapa ugari izan ditu.

2006ko otsailaren 2an estreinatu zen eta hasiera hartan igande arratsaldeetako show bat zen. Kike Amonarriz zen aurkezlea eta berarekin batera izaten zuen kolaboratzaile talde bat: Arantxa Gurmendi, Asisko Urmeneta, Ilaski Serrano, Niko Lizeaga... Etapa honek 13 atalez iraun zuen, 2006ko maiatzaren 11ra arte.

Uda ondoren, 2006ko urriaren 2an berriro itzuli zen telebista saioa, baina erabat aldatuta. Kike Amonarrizen alboan Ilaski Serrano jarri zuten aurkezle lanetan eta gainerako kolaboratzaileak desagertu egin ziren. Etapa honetan lehiaketa egunerokoa izatera pasatu zen, astelehenetik ostegunera.

Saioaren arrakasta ikusita, saio bereziak egiten ere hasi ziren. Horrela emisioa luzatu zen eta astelehenetik ostegunera emititzeaz gain, larunbat gauetan programa bereziak emateari ekin zioten (haurrekin, famatuekin...).

2013ko maiatzaren 15ean, larunbat batez amaitu zen lehiaketa Biba Mihiluze izeneko saio berezi batekin, 1.117 saio egin eta gero.

Bederatzi urte pasatu ziren eta Euskal Telebistak berriro lehiaketa berreskuratzea erabaki zuen. Grabazioak 2022ko abuztuaren erdialdean hasi zituzten eta irailaren 12an Mihiluze eraberritua itzuli zen pantailetara. Oraingo honetan Ilaski Serrano eta Antton Telleria gidari zirela.

Formatua

Lehenbiziko denboraldiko helduen probak

Lehenengo fasea 
Tribuaren berbak. Proba honetan, bikote bakoitzak zazpi hitzez osatutako zerrenda batetatik, aurkezleek zioten definizioari dagokion hitza asmatu behar zuten, hitz guztiak asmatu arte.

Bigarren fasea 
Seikiak. Bigarren faseko probetako bat zen. Proba hau egokitzen zitzaion bikoteak sei hizki zituzten sei hitz asmatu behar zituzten, horietako bakoitza bi aldiz errepikatuta zegoelarik.

Potokumeak. Bigarren faseko beste probetako bat. Bertan, proba hau suertatzen zitzaion bikoteak bertso batean falta ziren hiru errima hitzak asmatu behar zituen.

Eroglifikoak. Bigarren faseko beste proba bat. Proba hau betetzea egokitzen zitzaion bikoteak aldizkari eta egunkarietan agertzen ziren moduko hieroglifoek ezkutatzen zuten hitza asmatu behar zuten.

Imihintzioka. Bigarren faseko laugarren proba, eta, proba fase hau lehenenik jokatzen ohi zen. Bertan, proba hau suertatzen zitzaion bikoteko pertsona batek, besteari, hitzik esan gabe, soilik mimika bidez, tokatu zitzaizkion hiru gauzak deskribatu behar zizkion.

Hirugarren fasea 
Esamesak. Bertan, fase honetara iritsi ziren bi bikoteek telefono mugikorretan idazten ziren moduko lau mezu asmatu behar zituzten, berez, asmatu beharreko zerbaiten definizio, deskribapen edo pistak zirenak. Fase honetan, bi bikoteek, ordurarte lortu zuten dirutik zenbat apustu egin nahi zuten erabaki behar zuten. Asmatu beharreko gauza asmatzen ez bazen, apustu egindako diru kopurua euren markagailutik kentzen zen. Asmatzen bazuten, berriz, apustu egindako diru hori euren markagailura gehitzen zen.

Finala 
Zer da zer? Finalera iritsi zen bikoteak, proba honetan, aurkezleek esaten zizkieten zazpi kontzeptuak hiru eremutan banatu behar zituzten. Hau hutsik egin gabe betez gero, bikote horrek ordura arte egunetan zehar bildutako zakua (diru-saria) irabaziko zuten.

Lehenbiziko denboraldiko haurren probak 
Larunbateko haurren saioan, helduentzako aipaturiko probez gain, beste batzuk ere bazeuden. Honako hauek:

 Letra euria. Publikoak haur lehiakideei letra batzuk botatzen zizkieten, eta hauek jasotako letrekin hitz bat eratu behar zuten.
 Hitz debekatuak. Bikote bateko haur batek besteari kontzeptu bat asmatzen lagundu behar zion hiru "hitz debekatu" aipatu gabe.
 Marrazkia. Bikote bateko haur batek besteari kontzeptu bat asmatzen lagundu behar zion marrazki baten bitartez, epe baten barruan.
 Bikometroa. Proba hau lehiakideak hobeto ezagutzeko eta bikoteak osatzen zituzten haurren arteko batek hartzen zuen parte.

Haurren saioan, gainera, ez zegoen dirurik tartean. Fase ezberdinetan biltzen zirenak puntuak ziren, eta finaleko Zer da zer? proba gaindituz gero, Eurodisneyrako bidaia bat irabaz zezaketen. Gainditu ezean, Port Aventurarakoa. Eta finalera heltzerik izan ez zuten bi bikoteentzat, beste sari batzuk zeuden, horien artean bizikleta. Mihiluzeren mahai jokoa ere oparitzen zen.

Beste sekzio batzuk 
Zazpikiak. Bertan, ikusleek kalean, aldizkari, egunkari, iragarki eta beste hainbat tokitan topatzen zituzten hizkuntz akatsak aipatzen ziren.

Denboraldiak

Audientzien eboluzioa astez aste (8. denboraldia)

Atalak eta audientziak

8. denboraldia (2022-2023)

9. denboraldia (2023-2024)

Kanpo estekak 
  Saioaren webgunea

ETB1eko saioak
Telebista lehiaketak